Id-Deċiżjoni tal-Kummissjoni
tas-17 ta’ Diċembru 1999
li temenda d-Deċiżjoni 97/468/KE dwar it-tfassil ta’ listi proviżorji ta’ stabbilimenti f’pajjiżi terzi li minnhom l-Istati Membri jawtorizzaw l-importazzjoni ta’ laħam tal-kaċċa
(notifikata bid-dokument numru C (1999) 4675)
(Test b’rilevanza għall-ŻEE)
(2000/76/KE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunita Ewropea,
Wara li kkunsidrat id-Deċiżjoni tal-Kunsill 95/408/KE tat-22 ta’ Ġunju 1995 dwar il-kondizzjonijiet biex jitfasslu, għal perjodu temporanju, listi proviżorji ta’ stabbilimenti ta’ pajjiżi terzi li minnhom Stati Membri huma awtorizzati li jimpurtaw ċerti prodotti li ġejjin mill-annimali, prodotti tas-sajd jew molluski bivalvi ħajjin [1], kif l-aħħar emendata bid-Deċiżjoni 98/603/KE [2], u b’mod partikolari bl-Artiklu 2 (1) tagħha;
Billi:
(1) listi proviżorji ta’ stabbilimenti li jipproduċu laħam tal-kaċċa ģew imfassla bid-Deċiżjoni tal-Kummissjoni 97/468/KE [3];
(2) Il-Latvja bagħtet lista ta’ stabbilimenti li jipproduċu laħam tal-kaċċa u li għalihom l-awtoritajiet responsabbli jiċċertifikaw li l-istabbiliment jaqbel mar-regoli tal-Komunita;
(3) lista proviżorja ta’ stabbilimenti li jipproduċu laħam tal-kaċċa tista’ tkun għalhekk imfassla għal-Latvja;
(4) il-miżuri previsti f’din id-Deċiżjoni jaqblu ma’ l-opinjoni tal-Kumitat Veterinarju Permanenti.
ADDOTTAT DIN ID-DEĊIŻJONI:
Artikolu 1
It-test ta’ l-Anness ta’ din id-Deċiżjoni jiżdied ma’ l-Anness tad-Deċiżjoni 97/468/KE.
Artikolu 2
Din id-deċiżjoni għandha tibda tapplika mill-15 ta’ Diċembru 1999.
Artikolu 3
Din id-deċiżjoni hija indirizzata lill-Istati Membri.
Magħmul fi Brussel, fis-17 ta’ Diċembru 1999.